《同浩然正叔赋夏英公宅延春亭得登字》
宋代·杨杰

九衢尘土衮车声，一到延春世虑澄。暖律解教寒谷变，熙台还虑众人登。

兰生旧砌香连续，花入名园价益增。莫笑冷官联骑过，长安城里有谁曾。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。